Il-ħakma illegali tal-karavans f'żewġ postijiet fejn il-baħar tista ssir konforma mal-liġi mill-Gvern. Dan wara li ġew ippreżentati żewġ applikazzjonijiet għal siti tal-karavans temporanji fl-Armier u f'Baħar iċ-Ċagħaq. L-applikazzjonijiet tressqu mill-Kap Eżekuttiv ta' Infrastructure Malta Frederick Azzopardi f'Ġunju li għadda, u se jiġu ppubblikati fil-Gazzetta tal-Gvern nhar l-Erbgħa li ġej. Minkejja dan, iżda, ilu jkun hemm karavans kemm fl-Armier kif ukoll f'Baħar iċ-Ċagħaq minħabba nuqqas ta' infurzar. Is-sit propost fl-Armier jinsab ħdejn il-boathouses, li huma magħrufin għax inbnew illegalment mingħajr permess fuq art li mhi ta' ħadd. #td_uid_2_60ebcd57e37d4 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/07/11151332/received_239577564427542-80x60.jpeg) 0 0 no-repeat}#td_uid_2_60ebcd57e37d4 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/07/11161941/Karavan-Armier-80x60.jpg) 0 0 no-repeat} 1 minn 2 Ritratt: Arnold Cassola Il-permess għas-sit tal-karavans fl-Armier se japprova sit temporanju tul Triq Ramlet il-Qortin, li tagħmel parti minn waħda mit-toroq prinċipali li jwasslu għall-Armier. Il-permess l-ieħor se japprova sit ieħor għall-karavans fil-limiti ta' Baħar iċ-Ċagħaq, fiż-żona magħrufa bħala l-Għoqot. F'din iż-żona, ix-xogħlijiet ta' twessigħ fi Triq il-Kosta fl-2017 ħolqu żona pavimentata li ilha tattira numru ta' karavans għal dawn l-aħħar snin. Malli ż-żewġ permessi jiġu ppubblikati, jinbeda proċess li jdum xahar li fih jistgħu jitressqu l-oġġezzjonijiet b'mod formali. Il-Gvern 'qed jillegalizza s-serq ta' art pubblika' – Cassola Il-kandidat indipendenti Arnold Cassola kkundanna l-permessi u akkuża lill-Gvern li qiegħed "jillegalizza s-serq ta' art pubblika" bit-tama li jikseb aktar voti għall-Elezzjoni Ġenerali li jmiss. Cassola kkundanna wkoll is-skiet tal-Partit Nazzjonalista u qal li l-partit qed jibża' jsemma' leħnu biex ma jitlifx aktar voti. "Sadanittant, il-kumplament ta' Malta se tiġi mċaħħda minn żona kbira ta' art pubblika," irrimarka Cassola. F'kitba fuq Facebook, Cassola allega li l-ġimgħa l-oħra s-sidien tal-karavans iltaqgħu mal-Ministru għall-Proġetti Kapitali Ian Borg, u sfida lill-Gvern biex jikkonferma jekk dawn ġewx imwiegħda provvista tad-dawl u l-ilma għall-karavans tagħhom. Posted by Arnold Cassola on Saturday, July 10, 2021 Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_60ebcd57e5917_rand.td-a-rec-img{text-align:left}.td_uid_4_60ebcd57e5917_rand.td-a-rec-img img{margin:0 auto 0 0}